‹‹ደስ ስላላችሁ ደስ ብሎኛል!›› አና ጎሜዝ-ለኢትዮጵያዊያን
 ባሕር ዳር፡ የካቲት 10/2011 ዓ.ም(አብመድ) የአና ጎሜዝና የኢትዮጵያ ትሥሥር ምንድን ነው?ኢትዮጵያ ለመብቷና ለነፃነቷ የሚያግዟትን አውሮፓውያን ወዳጆች አጥታ አታውቅም፤ በተለይም ፖርቱጋል ለኢትዮጵያ የክፉ ቀን ደራሽ መሆኗን የዓፄ ልብነ-ድንግልና የልጃቸው የዓፄ ገላውዴዎስ ታሪኮች ምሥክሮች ናቸው፡፡የፖርቹጋላዊያን እና የኢትዮጵያዊያን ታሪካዊ ትስስር ዘመናትን ተሻግሮ እስከ 21ኛው መቶ ክፍለ ዘመን ስር ይሰድ ዘንድ ደግሞ የኢትዮጵያውያንን የነፃነት ድምፆች ከፍ አድርገው በአውሮፓ መድረኮች ለዓመታት ያሰሙ የአውሮፓ ምክር ቤት አባል ተገኝተዋል፤ አና ጎሜዝ፡፡ በኢትዮጵያውያን ዘንድ ‹‹ሀና ጎበዜ›› የሚል ሀገረኛ ቅፅል ስም የተሰጣቸው ፖርቹጋላዊቷ አና ጎሜዝ ለዘመናት ጥብቅና ወደ ቆሙላት ኢትዮጵያ ትናንት ገብተዋል፡፡